KURZUS: Nemzetközi marketing

MODUL: Előszó

Előszó

| Eddigi tanulmányai során a Marketing tantárgy keretében már találkozott a marketing fogalmával, keretrendszerével és a marketing mix elemekkel. Ez a tantárgy a vállalatok, gazdasági szervezetek nemzetközi piacokra lépésének folyamatát, elméleti alapjait és azok gyakorlati alkalmazását mutatja be. Napjainkban, a globalizáció korában a külpiacra lépés a hazai vállalati gyakorlatban is elterjedt, a külpiacra lépés megtervezésének folyamata, az ahhoz szükséges információk köre a vállalati döntéshozatalban nélkülözhetetlen.
A tankönyv: Rekettye Gábor - Tóth Tamás - Malota Erzsébet (2015): Nemzetközi marketing, Akadémiai Kiadó, Budapest; Kijelölt fejezetek: 1, 3, 4, 5, 6, 7, 9, 10, 11, 12, 13, 14
A tantárgy során az alábbi témakörök kerülnek tárgyalásra:
Modul | Lecke | Témakör | Tankönyv
1. Fogalmak, koncepciók, makrokörnyezet | 1. | Fogalmak, koncepciók | 1. fejezet: 29-54 oldalig
2. | Világgazdasági környezet | 3. fejezet: 75-94 oldalig
3. | A földrajzi, politikai, jogi környezet | 4. fejezet: 95-120 oldalig
2. Kulturális környezet | 4. | Kulturális környezet: Kulturális különbségek, A kultúra elemei | 5. fejezet: 121-139 oldalig; 150-165 oldalig
5. | Nemzetközi üzleti gyakorlat, üzleti szokások | 6. fejezet: 167-198 oldalig
3. Fogyasztók és kilépés a nemzetközi piacokra | 6. | Fogyasztói magatartás | 7. fejezet: 199-218 oldalig
7. | A külpiaci kilépés formái és módszere | 9. fejezet: 243-268 oldalig
8. | Nemzetközi piackutatás | 10. fejezet: 269-292 oldalig
4. A nemzetközi marketing eszközrendszere | 9. | Termékpolitika a nemzetközi marketingben | 11. fejezet: 295-340 oldalig
10. | Árpolitika a nemzetközi marketingben | 12. fejezet: 341-370 oldalig
11. | Nemzetközi értékesítési csatornák | 13. fejezet: 371-398 oldalig
12. | Nemzetközi marketingkommunikáció | 14. fejezet: 399-430 oldalig
A tankönyvben rengeteg szemelvény olvasható, ami segíti egy-egy új fogalom megértését, illetve gyakorlati példákon keresztül illusztrálja. Ezek érdekességek, a tudás elmélyítését szolgálják, nem kötelező jellegűek.
Először olvassa el a kötelező tananyag teljes fejezetét az ott szereplő táblázatokkal és gyakorlati példákkal együtt. A tankönyvben látható ábrák, táblázatok nagyon hasznosak, az adott leckében tárgyalt új fogalmak jellemzését, összehasonlítását, megkülönböztetését teszik lehetővé. Jegyzetelje ki a szövegben félkövérrel jelölt fogalmak jelentését, majd ezt követően a Tevékenységek menüpontban megadottak szerint készítsen vázlatot. Amennyiben követi az utasításokat, képes lesz a követelmények teljesítésére. A felkészüléshez kellő segítséget nyújt a lecke és a modulzáró kérdések mennyisége és mélysége. Kérdéseivel forduljon tutorához.