KURZUS: Nemzetközi marketing

MODUL: I. modul: Fogalmak, koncepciók, makrokörnyezet

3. lecke: A földrajzi, politikai, jogi környezet

| Tananyag: 4. fejezet: Földrajzi, politikai és jogi környezet 95-120 oldalig
Cél: Egy adott ország földrajzi környezetének ismerete nélkül az adott kultúrát sem lehet igazán megérteni. A földrajzi környezet eltéréseinek az egyszerű exportügyletekre is hatásuk van, figyelembevételük még inkább fontos, ha a vállalat egy országban termelő tevékenységet kíván folytatni. A politikai környezet még viszonylag nyugodt körülmények között is közvetlen hatást gyakorol a vállalatok nemzetközi üzleti tevékenységére. Ezek a hatások felerősödnek akkor, ha egy adott piacon valamilyen politikai konfliktus jelenik meg, pl. háború. A nemzetközi üzleti életben a legtöbb problémát az okozhatja, hogy rendkívül eltérő lehet a jogi szabályozás.
A lecke célja megismerni a földrajzi környezet elemeit, a politikai kockázatok formáit, valamint az eltérő jogrendszereket és a marketinget érintő szabályokat.
Követelmények: A leckét elsajátította, ha képes:
felsorolásból kiválasztani, hogy melyik földrajzi környezeti elemre vonatkoznak az állítások; a földrajzi környezetre vonatkozó állításokról eldönteni, hogy azok igazak vagy hamisak; összepárosítani a politikai kockázatok fajtátit a jellemzőikkel; összepárosítani a domesztikálás technikáit a jellemzőikkel; felsorolásból kiválasztani, hogy melyik jogrendszerre - angolszász, kodifikált jog, iszlám jog - igazak az állítások; a marketinget érintő szabályokra vonatkozó állításokról eldönteni, hogy azok igazak vagy hamisak.
Fogalmak:
klíma és időjárás földrajzi fekvés és topológia a környezetvédelem szerepe az ember által épített környezet természeti erőforrások lakosság, népsűrűség, urbanizáció szuburbanizáció reurbanizáció politikai kockázatok formái: elkobzás kisajátítás államosítás domesztikálás domesztikálás technikái tulajdon (tőkerészesedés) rendelkezési jog korlátozása "helyi tartalom" követelmény exportkövetelmény common law (angolszász) kodifikált jog iszlám jog (Saria'h) marketinget érintő szabályok
Időszükséglet: 60 perc
Tevékenység: Olvassa el a 4.1. fejezetet (TK 96-103 oldalig) és válaszoljon az alábbi kérdésekre:
1. | Milyen hatással van a klíma és az időjárás a vállalatok marketingtevékenységére?
2. | Milyen hatással van a földrajzi fekvés és topológia a vállalatok marketingtevékenységére?
3. | Milyen hatással van a környezetvédelem a vállalatok marketingtevékenységére?
4. | Milyen hatással van az ember által épített környezet a vállalatok marketingtevékenységére?
5. | Milyen hatással vannak a természeti erőforrások a vállalatok marketingtevékenységére?
6. | Milyen hatással van a lakosság, népsűrűség és urbanizáció a vállalatok marketingtevékenységére?
A fejezetrész tartalmi összefoglalója:
A klíma hosszú távú, az időjárás rövid távú. A klimatikus különbségeknek közvetlen hatásai vannak. A klímaváltozás miatt számos változást hoztak a termékfejlesztés területén, különösen az autógyártásban. Egy adott ország földrajzi fekvése is nagyban befolyásolja a nemzetközi marketinglehetőségeket (land-locked, pacific countries). Szállítási szempontból lényeges topológia, vagyis a domborzati viszonyok. A környezet védelme az üzleti élet szerves részévé vált. A környezetvédelem szabályozása régiónként és országonként jelentősen eltér. Az ember által épített környezet (vasútvonal, csatorna), az egyes országok összeköttetése lényeges a szállítás és a kereskedelem miatt. A természeti erőforrásokkal (nyersanyag, energia) való kereskedelem napjainkban is óriási jelentőségű. A piacpotenciál szempontjából alapvető tényező a lakosság száma, a népsűrűség és az urbanizáció foka.
A földrajzi környezet elemei
1. ábra
Tevékenység: Olvassa el a 4.2. fejezetet (TK 107-109 oldalig) és válaszoljon az alábbi kérdésekre:
1. | Mik a politikai kockázatok formái?
2. | Mi az elkobzás?
3. | Mi a kisajátítás?
4. | Mi az államosítás?
5. | Mi a domesztikálás?
6. | Mik a domesztikálás technikái?
A fejezetrész tartalmi összefoglalója:
A politikai kockázatok zöme valamilyen formában a tulajdont érinti. A leggyakoribb problémák az elkobzás, kisajátítás, az államosítás és a domesztikálás.
elkobzás: A tulajdon ellenérték nélküli elvétele. Pl.: törvénytelen üzlet, csempészet. Politikai okok - egyre ritkább kisajátítás: Tulajdon elvétele a köz érdekében, ellenérték fizetése ellenében. Nemzetközi jog is elismeri. államosítás: Legtöbbször kisajátítás, néha elkobzás. Központi kormányzat követi el. o domesztikálás: A tulajdon bizonyos elemeit célozza meg. Tulajdonjog 3 részjoga: birtok-, használati-, rendelkezési jog. A három elem közül általában csak egyet érint.
A domesztikálásnak számos technikája van, ezek a következők:
A domesztikálás technikái
2. ábra
Tevékenység: Olvassa el a 4.3. fejezetet (TK 113-120 oldalig) és válaszoljon az alábbi kérdésekre:
1. | Milyen jogrendszereket ismer?
2. | Mi az angolszász jog lényege?
3. | Mi a kodifikált jog lényege?
4. | Mi az iszlám jog lényege?
5. | Hogyan kell a nemzetközi üzleti tevékenység során felmerülő jogvitákat remdezni?
6. | Milyen marketinget érintő szabályokat ismer?
A fejezetrész tartalmi összefoglalója:
A világon alapvetően háromféle jogrendszer működik:
common law (angolszász): Precedensekre épít. Nagy teret hagy a szabad bírói döntéseknek. Rugalmas. Nehéz előre jelezni a vitás esetek kimenetelét kodifikált jog: Könnyebb az előre jelzés. Lassan idomul az üzleti élet új konstrukciójához. iszlám jog (Saria'h): Korán interpretációja. Szekuláris jog. Hatóköre szélesebb Nem csak azt mondja meg, hogy mit nem lehet csinálni, hanem azt is hogy mit kell. Közvetlen kihatással van a bankszektorra (kamatszedés tilalma) és a biztosításra (szerencsejátéknak tekinti).
Felmerülhet jogvita a kormányok között, vita a vállalat és a kormány között, illetve vita a vállalatok között. Kormányok közötti vita esetén a Hágai Bírósághoz lehet fordulni. Vállalat és kormány közötti vita esetén a kollíziós jog arra ad alapelveket, hogy hogyan kell kiválasztani az illetékes bíróságot és az alkalmazandó jogot. A nemzetközi kereskedelmi gyakorlat kialakított bizonyos kötelező érvényű szokványokat. Két fél között az elsődleges jogforrás a szerződés. A nemzetközi üzleti életben a peres eljárást jól helyettesíti a választott bíráskodás. A különböző jogszabályokból összegyűjthetők azok az elemek, amelyek a leginkább befolyásolják a marketingtevékenységet. A versenyjog szabályai országonként jelentős eltéréseket mutatnak. Jelentős mértékben eltérnek a reklámmal és az értékesítés-elősegítéssel foglalkozó szabályok. Több országban korlátozzák a kiskereskedelmi egységek tevékenységét, pl. a nyitvatartási időket. Az árukapcsolásra vonatkozó szabályok eltérőek. Mindig fontos utána nézni, hogy az adott területen mik a szabályok.

| Feladatok, tesztkérdések
1. Válassza ki a környezetvédelemre igaz állításokat!
| A veszélyes hulladékok elszállítása a fejlett országokból a kevésbé fejlett országokba gyakori jelenség.
| Az alacsony emisszióra való hivatkozás nemcsak a termékfejlesztésben, hanem a kommunikációban is lényeges.
| Energiafelhasználás nemzetközileg óriási különbségeket mutat
| Vízi szállítás olcsóbb a szárazföldinél.
| A külföldi termelőegység létesítésénél nagy gondot kell fordítani a környezeti hatásokra.
2. Döntse el az alábbi állításokról, hogy igazak vagy hamisak!
Az időjárás rövid távú hatásokat jelent. |
Vízi szállítás drágább a szárazföldinél. |
Az épített környezet az infrastrukturális környezetet jelenti. |
A reurbanizáció az emberek kiköltözése a belvárosból a külvárosba. |
3. A politikai kockázat mely fajtájáról an szó? Tulajdon elvétele a köz érdekében, ellenérték fizetése ellenében.
| elkobzás
| kisajátítás
| államosítás
| domesztikálás
4. A domesztikálás mely technikájáról van szó? A termelő vállalatok esetében előírják, hogy a felhasznált anyagok, alkatrészek stb. meghatározott százaléka nem származhat importból.
| tulajdon (tőkerészesedés)
| rendelkezési jog korlátozása
| "helyi tartalom" követelmény
| exportkövetelmény
5. Jelölje be az iszlám jogra igaz állításokat!
| Azt is megmondja, hogy mit kell csinálni.
| Könnyebb előre jelezni az esetek kimenetelét.
| Lassan idomul az üzleti élet új konstrukciójához.
| Precedensekre épít.
| Rugalmas.
| Szekuláris jog.
6. Döntse el az alábbi marketinget érintő szabályokra vonatkozó állításokról, hogy igazak vagy hamisak!
Fontos megismerni a marketingkutatásra vonatkozó szabályokat. |
Több országban korlátozzák a kiskereskedelmi egységek tevékenységét. |
A versenyjog országonként eltérhet. |
Az ajándékjuttatások mértékét is fel kell térképezni országonként. |